L-istitut għall-Istudji Turistiċi ħabbar it-tieni sejħa għal applikazzjonijiet minn studenti interessati li jsegwu wieħed mill-programmi ta' studju full-time li qed joffri din is-sena. L-applikazzjonijiet se jintlaqgħu nhar il-5, 6 u 7 ta' Settembru 2016, fil-kampus ewlieni tal-Istitut li jinsab il-Bajja ta' San Ġorġ, San Ġiljan. Il-korsijiet full-time fl-Istitut għall-Istudji Turistiċi jibdew f'Ottubru u studenti prospettivi li jilħqu r-rekwiżiti neċessarji jistgħu japplikaw biex jibdew l-istudji tagħhom mill-entry points li hemm f'kull programm ta' studju li joffri l-Istitut, jiġifieri: • Foundation in Hospitality and Tourism; • Certificate in Travel & Tourism; • Certificate in Rooms Division; • Certificate in Events & Leisure; • Certificate in Food Preparation & Production; • Higher National Diploma in Hospitality Management; u • Higher National Diploma in Tour Guiding. B'tisħiħ tax-xogħol li sar is-sena li għaddiet, il-programmi ta' studju varji li qed joffri l-Istitut għall-Istudji Turistiċi huma integrati f'sistema ta' progressjoni simplifikati sabiex l-istudenti jkunu jistgħu jidħlu fil-programm li jixtiequ fl-entry point offruti mill-Istitut u minn hemm ikomplu javvanzaw sena wara l-oħra sakemm jilħqu l-ogħla kwalifikazzjonijiet offruti. Aktar informazzjoni għall-programmi ta' studju tinsab fil-prospectus 2016-17 għall-korsijiet full-time, li jinsab fis-sit www.its.edu.mt. Studenti prospettivi jistgħu wkoll iniżżlu kopja tal-applikazzjoni mill-istess sit elettroniku. L-applikazzjonijiet, mimlija kif mitlub u flimkien mad-dokumenti mitlubin, għandhom jiġu sottomessi lill-Uffiċċju tar-Reġistrar fl-Istitut għall-Istudji Turistiċi f'San Ġiljan. L-Uffiċċju tar-Reġistrar tal-ITS jista' jiġi kkuntattjat ukoll permezz ta' email ( [email protected] ) jew bit-telefown 2379 3231/2. Sadanittant, is-servizzi ta' appoġġ għall-istudenti fl-ITS huma wkoll disponibbli f'dan il-perijodu u jistgħu jiġu kkuntattjati b'email lil [email protected] , jew bit-telefown 2379 3301/141) kemm għal pariri dwar karriera u studji, u wkoll għal counselling.